# Biribi (suterot)
| \| XANTO \| |                              |
| Vergumvelt  | Biribi, discipline militaire |
| Sutesik     | Georges Darien               |
| Ava         | Francava                     |
| Suterotinda | Berpot                       |
| Evla        | 1890                         |
| betara      | teza                         |
| XANTO       |                              |

| XANTO |

| Tuveli icde Suteroteem |


Biribi (suterot)
{{Teliz_toza_suterot|vergumvelt=Biribi}}


Jean Froissard, i kaatoeks va miv Darien, va sayakaf zanok waveson dulzar ise va ervoli tori alubda kuranon segur. Bata gorara kalion nijur rotafa : va int me rozaleson gu tuadrana brevizara va ilkuca, in va gonaskin solovaceem tukrafiar. Va arak ke nuyuca jupasa va sira va ugda num vanimpara va gleba ke vamoeik wan vider. Pursara bedewed aze kadad lanzara gu ugdafa rumala koe [[Tunusa]] tori arak ke sayakugal, trabe barda.

Koe bata xalta, kotcoba tuvexeatason va olkikaj zo vankolar. Inafa linulara wetce skalera zo malsaver enide boksapafa pursara di zo rewad. Batmana pursara va exurinda ok tarlera ke flintik lanviele ok arviele di nekid, numen batcoba ta tupoara va askipesa udutuca wetce yonta davon zo faveter : va nakera bagaliafa gu Mialukugal, ik flint firvis va sinka is lava riwe umackafa gu moblira (&nbsp;nek dace me kotviele&nbsp;), ik ciondasa kobara kali awalkera ke lodaxaf lanzanik.

Froissard tuke gisa bogera anton lajurur. Tuke bogera va vamoeik govemunestes pu metan num impavantapas va tirka, bogera va susik jiligas va krizuca ke xalta nek mekategison kalveges, bogera va wideyikeem koe Franca werkon vol wis va coba dilizesa koe xalta nelkoton gu musuca.

Soe [[Georges Darien|Darien]] va saara ok ikuzera me lanekir : va batcoba ke rinaf krent namit, to va olegara va nuyuca is riyoma wison va lanyon ayik maneke uduton askipejen nope derkama. Arti alub-sanda radimi bata nega, [[Franca]] va intyona xalta grirunkar, voxen aro Biribi xo welmon ice poz ape wan aultoved.

{{Clr}}
== Dere rupel ==
* '''[[Georges Darien]]''' : Francaf suterotik (&nbsp;1862-1921&nbsp;)
* (fr) [https://fr.wikisource.org/wiki/Biribi,_discipline_militaire Krent ke berpot], ''Biribi, discipline militaire''
|style="vertical-align: top;"|
{{Suterotiyelt
|avk_vergumvelt = Biribi
|xanto_vergumvelt = Biribi, discipline militaire
|xanto_sutesik = [[Georges Darien]]
|xanto_ava = [[Francava]] 
|xanto_suterotinda = Berpot
|xanto_evla = 1890
}}
[[Iyeltak:Biribi_de_Georges_Darien_-_couverture_de_Maximilien_Luce.jpg|thumb|right|240px|<small>Moak ke Biribi, zovdayan gan [[Maximilien Luce]]</small>]]
|}

[[Loma:Berpot|Biribi]]
[[Loma:XIX-eafa decemda|Biribi]]
[[Loma:Francavaf suteroteem|Biribi]]
[[Loma:Darien (Georges)|Biribi]]
[[Loma:Suterotaf vildeks|Biribi]]
[{"title": "Biribi", "data": {"Vergumvelt": "Biribi, discipline militaire", "Sutesik": "Georges Darien", "Ava": "Francava", "Suterotinda": "Berpot", "Evla": "1890", "betara": "teza"}}]